**Záznam**

**z 62. zasadnutia Legislatívnej rady vlády Slovenskej republiky konaného**

**24. júna 2014**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Štefan Grman, tajomník Legislatívnej rady vlády SR.

Legislatívna rada prerokovala jednotlivé body programu a uzniesla sa na týchto záveroch:

1. Návrh poslancov Národnej rady Slovenskej republiky Ľubomíra Petráka, Mojmíra Mamojku a Ľubice Roškovej na vydanie zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a oganizácii ústrednej štátnej správy v znení neskorších predpisov (tlač 987) (č. m. 20232/2014)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania (č. m. 25239/2014)

 Legislatívna rada prerušila rokovanie o tomto návrhu nariadenia vlády a odporučila

 predkladateľovi návrh dopracovať o  jej pripomienky s tým, že na jej najbližšie

 rokovanie bude predložený tento návrh v novom znení.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 481/2011 Z. z., ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky v znení nariadenia vlády Slovenskej republiky č. 43/2013 Z. z. (č. m. 25435/2014)

Legislatívna rada po prerokovaní tohto návrhu nariadenia vlády odporučila vláde návrh s pripomienkami schváliť.

1. Návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov – nové znenie (č. m. 25442/2014)

Legislatívna rada po prerokovaní tohto návrhu zákona odporučila návrh upraviť podľa

jej pripomienok a na rokovanie vlády predložiť jeho nové, upravené znenie.

 **Tomáš Borec** v. r.

 minister spravodlivosti SR a

 predseda Legislatívnej rady vlády SR